Ego G[eraldus], vicecomes Bruciae, notum facio tam praesentibus quam futuris quod Guido de Brucia, cognatus meus, in praesentia mea constitutus, de assensu et voluntate dominae matris suae, quitavit Deo et ecclesiae Sancti Benedicti in manu Guillelmi, tunc praepositi ejusdem ecclesiae, quicquid juris habebat in G. et P. Sarnes, fratribus, de Bellomonte, et eorumdem haeredibus. Ut autem haec quitatio rata et stabilis permaneat, ad petitionem praefati Guidonis istud manucepi, et presentem chartam sigilli mei munimine roboravi. Actum apud Sanctum Benedictum, anno Domini millesimo ducentesimo decimo octavo.